Այս մասին մարտի 1-ին հրավիրված ասուլիսում հայտարարեց Հայաստանի Հանրապետության արդարադատության նախարարի տեղակալ Ռուբեն Մելիքյանը: «Այս գանգատը ներկայացվել է կոնվենցիայի 2-րդ` կյանքի իրավունք և 14-րդ` և խտրականությունների արգելք հոդվածների ներքո: Գանգատը ներկայացվել է առաջնահերթության իրավունքով, հետևաբար Հայաստանի Հանրապետությունն այս փուլում անելիք չունի: Սակայն մենք Եվրոպական կոնվենցիայով հստակ ամրագրված իրավունք ունենք` ներգրավվել վարույթին որպես երրորդ կողմ»,-«Արմենպրես»-ի տեղեկացմամբ` ասաց Ռուբեն Մելիքյանը: Նա տեղեկացրեց նաև, որ ներգրավվելուց հետո ջանասիրաբար և արդյունավետ կիրականացվեն ՀՀ շահերի պատշաճ ներկայացումը երրորդ կողմի կարգավիճակում: